ประกาศกระทรวงการคลัง

เรื่อง หลักเกณฑ์ วิธีการ และเงื่อนไขการค้ําประกันการชําระหนี้

ของหน่วยงานของรัฐ รัฐวิสาหกิจ หรือสถาบันการเงินภาครัฐ

--------------------------------------------------

อาศัยอํานาจตามความในมาตรา 5 และมาตรา 27 แห่งพระราชบัญญัติการบริหารหนี้สาธารณะ พ.ศ. 2548 รัฐมนตรีว่าการกระทรวงการคลังโดยอนุมัติคณะรัฐมนตรีจึงออกประกาศไว้ ดังต่อไปนี้


ข้อ ๑ ในกรณีที่หน่วยงานของรัฐ รัฐวิสาหกิจ หรือสถาบันการเงินภาครัฐใดได้ก่อหนี้ตามข้อ 2 ประสงค์จะขอให้กระทรวงการคลังค้ําประกันการชําระหนี้ ให้หน่วยงานของรัฐ รัฐวิสาหกิจหรือสถาบันการเงินภาครัฐนั้นจัดทําคําขอเสนอต่อสํานักงานบริหารหนี้สาธารณะเพื่อพิจารณา


ข้อ ๒ หนี้ของหน่วยงานของรัฐ รัฐวิสาหกิจ หรือสถาบันการเงินภาครัฐ ดังต่อไปนี้ เป็นหนี้ที่กระทรวงการคลังอาจค้ําประกันการชําระหนี้ได้

(1) หนี้อันเนื่องมาจากการกู้เงินเพื่อโครงการหรือแผนงานในด้านสาธารณูปโภคหรือสาธารณูปการซึ่งเป็นประโยชน์ต่อประชาชนโดยส่วนรวม โครงการหรือแผนงานที่มีผลตอบแทนทางเศรษฐกิจและสังคมสูงแต่มีผลตอบแทนทางการเงินต่ํา หรือโครงการหรือแผนงานที่ราคาสินค้าหรือบริการอยู่ภายใต้การควบคุมตามนโยบายของรัฐบาล

(2) หนี้อันเนื่องมาจากการกู้เงินจากสถาบันการเงินระหว่างประเทศ รัฐบาลต่างประเทศสถาบันการเงินของรัฐบาลต่างประเทศ หรือสถาบันการเงินต่างประเทศ โดยกระทรวงการคลังได้ให้ความเห็นชอบในการค้ําประกันการชําระหนี้ตามเงื่อนไขการกู้เงินดังกล่าว

(3) หนี้อันเนื่องมาจากการกู้เงินในขณะที่สภาวะตลาดการเงินไม่เอื้ออํานวย หากกระทรวงการคลังไม่ค้ําประกันเงินกู้ดังกล่าวอาจก่อให้เกิดความเสียหายต่อประเทศ

(4) หนี้อันเนื่องมาจากการกู้เงินซึ่งคณะรัฐมนตรีมีมติให้รัฐบาลรับภาระทั้งหมดหรือบางส่วน

(5) หนี้อันเนื่องมาจากการกู้เงินเพื่อปรับโครงสร้างหนี้ที่กระทรวงการคลังเคยค้ําประกัน และกระทรวงการคลังพิจารณาเห็นสมควรให้มีการค้ําประกันหนี้ดังกล่าวต่อไป

(6) หนี้อันเนื่องมาจากการกู้เงินเพื่อดําเนินโครงการหรือแผนงานที่มีความจําเป็นและสอดคล้องกับนโยบายของรัฐบาล

(7) หนี้อันเนื่องมาจากการกู้เงินเพื่อใช้เป็นเงินทุนหมุนเวียน หรือเพื่อเสริมสภาพคล่องให้แก่หน่วยงานของรัฐ รัฐวิสาหกิจ หรือสถาบันการเงินภาครัฐที่ราคาสินค้าและบริการอยู่ภายใต้การควบคุมตามนโยบายของรัฐบาล หรือเพื่อดําเนินการตามนโยบายของรัฐบาล

(8) หนี้อันเนื่องมาจากการกู้เงินเพื่อโครงการหรือแผนงาน หรือเพื่อปรับโครงสร้างหนี้ ซึ่งหากกระทรวงการคลังค้ําประกันจะเป็นการประหยัด ลดต้นทุน และทําให้การบริหารหนี้สาธารณะมีประสิทธิภาพยิ่งขึ้น

ในกรณีมีความจําเป็นเพื่อประโยชน์ของประเทศ กระทรวงการคลังอาจเสนอคณะรัฐมนตรีเพื่อพิจารณาอนุมัติให้กระทรวงการคลังค้ําประกันเงินกู้เพื่อวัตถุประสงค์อื่นนอกเหนือจากกรณีตามวรรคหนึ่งได้


ข้อ ๓ เมื่อคณะรัฐมนตรีได้อนุมัติการค้ําประกันแล้ว ให้กระทรวงการคลังดําเนินการค้ําประกันตามกฎหมายว่าด้วยการบริหารหนี้สาธารณะและกฎหมายอื่น


ข้อ ๔ การเรียกเก็บค่าธรรมเนียมการค้ําประกันหรือค่าธรรมเนียมอื่นใดตามประกาศนี้ให้เป็นไปตามกฎกระทรวงว่าด้วยการกําหนดอัตราและเงื่อนไขการเรียกเก็บค่าธรรมเนียมการค้ําประกันของกระทรวงการคลัง


ข้อ ๕ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -                                                                                                                             ประกาศ ณ วันที่ 6 พฤศจิกายน พ.ศ. 2556

 

                                                                                                                                           กิตติรัตน์ ณ ระนอง

                                                                                                                               รัฐมนตรีว่าการกระทรวงการคลัง